про́стѣ рещѝ имѣ́яй ра́зумъ вся́кую ве́щь ѡбрѣта́етъ, содѣ́йствующую єму̀ ко спасе́нію душѝ, и сла́вѣ бж҃іей, єя́же ра́ди и бы́ша ѿ бг҃а ра́зумѡвъ и гдс̑а, я́коже глаго́летъ ма́ти проро́ка самуи́ла:Сегѡ̀ ра́ди да не хва́лится прему́дрый прему́дростію свое́ю, и прѡ́чая: но ѡ се́мъ да хва́лится хваля́йся, є́же разумѣ́ти и зна́ти гдс̑а, то́ єсть, во є́же зна́ти въ ра́зумѣ мно́зѣ гдс̑а ѿ творе́ній єгѡ̀, и подража́ти єму̀ по си́лѣ хране́ніемъ бж҃е́ственныхъ за́повѣдей єгѡ̀, и́миже познае́тъ єго̀, и по тому̀ твори́ти су́дъ и пра́вду посредѣ̀ землѝ возмо́жетъ: ѡ распя́тіи бо и воскресе́ніи гдс̑ни проро́чествующая сія̂ глаго́лаше